Les ‘Oxidacions i Pintura’ de Macarena Correa s’exposen a la Casa de Cultura
2025-07-24

Dilluns que ve 15 de maig, a les 19 h, obrirà al públic a la Casa de Cultura de Burjassot, l’exposició ‘Oxidacions i Pintura‘, de l’artista vinculada a la Universitat de València, Macarena Correa. La mostra, que podrà visitar-se del 15 al 19 de maig en l’horari habitual de la Casa de Cultura (de 8.15 h a 20.45 h), inclou una vintena de peces de gran format que combinen diferents tècniques artístiques, com l’oli, l’acrílic, la serigrafia i el collage.

‘Oxidacions i Pintura’ és un projecte artístic basat en l’experimentació de l’oxidació del pa d’or sobre la fusta i dels diferents registres que apareixen en ella, per a intervindre posteriorment amb la pintura. L’artista plàstica juga amb l’expressivitat que li ofereix la transparència del làtex, en la cerca dels verds, els negres, els daurats i els bronzes, segons els de la llum. El fet d’esquinçar el làtex per a deixar al descobert la petjada de l’executat i el fet de tornar a utilitzar l’esquinçat com a nou element per a un projecte pictòric diferent, és el que mou a Macarena a continuar experimentant, segons les seues pròpies paraules.

D’altra banda, en una zona de la Sala de l’Exposicions, els visitants també podran contemplar ‘Un paisatge fragmentat’, una obra coordinada per la pròpia Macarena i realitzada per deu usuaris de Casa Caridad València, a fi de donar-los visibilitat i facilitar-los la inclusió social. El projecte s’emmarca en els Objectius per al Desenvolupament Sostenible 2030.

L’obra de Macarena Correa ha pogut contemplar-se recentment en exposicions recents com ara la KT4, en l’espai expositiu de la Facultat de Belles Artes Sant Carles de la UPV; DNI, Espai en vitrina, en la mateixa Facultat; i Infinityart, Art Viu Interactiu, en El Corte Inglés, de l’Avinguda de França.